Asgaut av Oslo

Asgaut, også skrevet Aasgaut og Asgot, antakelig død 1083/84,Lange (1891) s.9  var biskop i Norge på siste halvdel av 1000-tallet, og regnes som den første biskopen av Oslo.Oslo bispedømme 900 år, s.238

Asgaut kom fra England men kan ha vært av norsk herkomst. Han var nevø av biskop Grimkjell, og også i familie med stormannen Ketil Kalv.Birkeli (1995), s.180 Hans søstersønn Jon nevnes som biskop i Trondheim.Kolsrud (1958) s.176

Han blir omtalt i Adam av Bremens krønike Gesta Hammaburgensis ecclesiae pontificum (Beretningen om Hamburg stift, erkebiskopenes bedrifter og øyrikene i Norden). Ifølge Adam var Asgaut kalt til Norge fra England av kong Harald Hardråde, og hadde blitt ordinert av paven. Erkebiskop Adalbert av Bremen tok dette «ille opp» og lot Asgaut ta til fange da han var «på vei hjem fra apostelbyen Roma». Han ble sluppet fri og sendt bort med gaver etter at erkebiskopen hadde fått troskapsed fra ham.Frihagen (1993), ss.133,213

Eivind Berggrav mente Asgaut var virksom som biskop i Viken allerede fra rundt 1050. Albert J. Lange viser til to forskjellige kilder, «Bartholin» som sier han ble biskop i 1062 og «Rigsarkivar Jørgensen» som setter bispevielsen til 1047.Lange (1891) s. 7

Referanser

Litteratur






Kategori:Norske katolske biskoper
Kategori:Biskoper i Oslo bispedømme
Kategori:Personer fra norrøn tid